ఒక్కరోజులోనే రూ.5 వేల కోట్ల నష్టం
లూపిన్‌ షేర్లకు తగ్గిన డిమాండ్‌
ముంబయి, మే 26: లూపిన్‌ ఫార్మాకంపెనీ షేర్లు ఒక్కరోజులోనే8శాతం దిగజారాయి. దీనితో కంపెనీ మార్కెట్‌ విలువలు కూడా 4736 కోట్ల రూపాయ లు క్షీణించినట్లు తేలింది. ఔషధ తయారీ సంస్థ రాబడులు తగ్గుతాయని ముందుగానే అంచనావేసిం ది. ప్రపంచంలోనే అతిపెద్ద హెల్త్‌కేర్‌మార్కెట్‌ అమె రికా నుంచి 46శాతం రాబడుల వాటా ఉంటుంది ఎక్కువగా ఇక్కడి మార్కెట్‌ అనిశ్చితివల్లనే తగ్గినట్లు అంచనా.కంపెనీ మేనేజింగ్‌ డైరెక్టర్‌ నీలేష్‌ గుప్తా మాట్లాడుతూ గతంలో మధ్యస్థంగా ఒక్క అంకెతోనే ధరల కోత ఉండేదని, ప్రస్తుతం గరిష్టస్థాయిలో కనిపిస్తున్నట్లు వెల్లడించారు. ఉత్తర అమెరికా విక్రయాల పరంగా లూపిన్‌కు 13శాతం తగ్గాయి. దీనివల్లనే నికరలాభం రూ.380 కోట్లకు చేరింది. గత ఏడాది 748 కోట్లు నమోదుచేసిన కంపెనీ ఈ ఏడాది భభారీ తగ్గింపును చవిచూసింది.
మార్కెట్‌ అనలిస్టులు సగటున లాభాలు 645 కోట్ల రూపా యలుగా ఉంటాయని అంచనావేసారు. లూపిన్‌ అమెరికా రాబడులు తగ్గడానికి తమ కీలక ఉత్పత్తు లకు ఎదురవుతున్న పోటీయే కారణమని తేలింది. గ్లుమెట్జా, ఫోర్టామెట్‌ వంటి వాటికి మంచి పోటీ ఎదురవుతున్నట్లు ఐడిబిఐ కేపిటల్‌మార్కెట్స్‌ సెక్యూరిటీస్‌ ఫార్మా విశ్లేషకులు చాతుర్య అగర్వాల్‌ వెల్లడించారు. ఇక జనరిక్‌ మందుల పరంగా అమె రికాలో కంపెనీలు పలుసవాళ్లు ఎదుర్కొంటున్నా యి. అమెరికా ఎఫ్‌డిఎ విదేశీ ఉత్పత్తి కేంద్రాలపై ఎక్కువ హెచ్చరికలు, నిషేధాజ్ఞలు జారీచేస్తున్నది. నాణ్యత పర్యవేక్షణ నియంత్రణ అంశాలకు సంబంధించి డజన్లకొద్దీ ఉత్పత్తి కేంద్రాలపై ఆంక్షలు ప్రకటించడం కూడా కొంత కారణం అయింది. లూపిన్‌ ఉత్పత్తి వ్యయం, ఇతర ఖర్చులు 30శాతం ఈ త్రైమాసికంలోపెరిగాయి.
గోవాఉత్పత్తి కేంద్రాన్ని మరింత ఆధునీకరించింది. అమెరికా ఎఫ్‌డిఎ ఈ కేంద్రంపైనే సూచనలు చేసింది. అమెరికా బిజినెస్‌ పరంగా కూడా కంపెనీకి సమస్యలు ఎదురయ్యా యి. ఇతర మార్కెట్లు భారత్‌తో కలిపితే విక్రయాలు పెరిగినా అమెరికాలో మాత్రం తగ్గాయి. అమెరికా మినహాయిస్తే ఇతర మార్కెట్లలో లూపిన్‌రాబడులు 14శాతం పెరిగాయి. అలాగే మార్కెట్‌ నిపుణుల అంచనాలను చూస్తే భారత్‌లో లూపిన్‌ రాబడులు కూడా తగ్గే అవకాశం ఉందని అంచనా వేస్తున్నారు. దేశీయ బ్రోకరేజి సంస్థ ఎడెల్విసిస్‌ నాలుగుశాతం సంఘటిత వృద్ధిలూపిన్‌ రాబడుల్లో ఉంటుందని, ప్రతి వాటాకు రాబడులు నాలుగుశాతం పెరుగుతా యని 2017-2019 మధ్యలో ప్రతివాటా రాబడు లు పెరిగే అవకాశంఉందని అంచనావేసింది. ఎక్కు వ మూలధన వ్యయం కూడా పెట్టిన పెట్టుబడు లపై రిటర్నులు తగ్గిస్తుందన్న అంచనాలున్నాయి.
2019లో 15.7శాతంగాఉంటుంది. 2015లో 40 శాతం ఉన్న రిటర్నులు మరింతగా తగ్గే అవకాశం ఉందని బ్రోకరేజి సంస్థలు అంచనా వేసాయి. ఎడె ల్విసిస్‌ బ్రోకరేజి సంస్థ ప్రతివాటా రాబడుల అం చనాలను 2018-19కల్లా 20శాతం తగ్గుతాయని అంచనా వేస్తోంది. అమెరికా నుంచి వచ్చే బిజినెస్‌ ఆశించిన స్థాయికంటే ఎక్కువ క్షీణించడంతో మరింతగా రాబడులు తగ్గుతాయని చెపుతోంది. ఎడెల్విసిస్‌ లూపిన్‌ ధరలు 1220గా చెపుతోంది.